stanford-oval/wikipedia huggingface dataset:
אריאלה בהלול-דימנד
לקריאה נוספת

אריאלה בהלול-דימנד ב"החיפאים" - לקסיקון אישים ודמויות בחיפה בעריכת שי חורב
על נוצה אחר נוצה קדח האור - יעקב בסר, (1996). "הכתיבה היא ההקשבה לקול האחר שבתוכי", משא, ינואר 1996.
על נוצה אחר נוצה קדח האור - שמעון אדף, (1996). "על מגע ועל חוסר נגיעה", עיתון 77, גיליון 194, עמ' 7.
על דויד ובת דודו - אדיבי-שושן, אסתי, (2013). "הגוף שלי חיכה למילים", עיתון 77, גיליון 369–370.
על בתנאי שתבואי - אדיבי-שושן, אסתי, (2016). "להיכנס לים ולחפש דווקא מערבולות", עיתון 77, גיליון 390.
הערות שוליים

↑  בית הספר הפתוח ע"ש בארי, באתר נשמה יתרה – המכון לחינוך רוחני מיסודה של קרן תל"י
↑  ביה"ס הפתוח ע"ש בארי חיפה, באתר www.facebook.com
↑  האתר הרשמי של הרשות השופטת – קורות חיים שופטים, באתר judgescv.court.gov.il
↑  דויד ובת דודו - אריאלה בהלול-דימנד
↑  להיכנס לים ולחפש דווקא מערבולות, גליון 390, עמוד 14, באתר עיתון 77, ‏2016-12-05
↑  בתנאי שתבואי - אריאלה בהלול-דימנד
↑  "אי של מילים": 15 שנות אימיילים, באתר כלבו – חיפה והקריות, ‏2018-02-28
↑  החיפאים אישים ודמויות בחיפה לקסיקון מאת שי חורב, באתר www.booksefer.co.il
↑  Esti, אסתי אדיבי שושן: הגוף שלי חיכה למילים, באתר אסתי אדיבי שושן, ‏יום שלישי, 14 במאי 2013
| --- | --- |
בקרת זהויות :  NLI: 987007311409005171  LCCN: no96020805  VIAF: 51281082   WorldCat (עם VIAF): 51281082
אוניברסיטת טרטו

| --- | --- |


 אוניברסיטה ציבורית
 תקופת הפעילות:  1632–הווה (כ־393 שנים)
 בעלי תפקידים
 רקטור:  תומאס אסר
 סטודנטים
 :  17,100
 מיקום
 מיקום:  טרטו
 מדינה:  אסטוניה אסטוניה
 קואורדינטות:  58°22′52″N 26°43′13″E﻿ / ﻿58.381111111111°N 26.720277777778°E﻿ / 58.381111111111; 26.720277777778
 www.ut.ee
  (למפת אסטוניה מוגדלת) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיאוניברסיטת טרטו(למפת אסטוניה רגילה) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיאוניברסיטת טרטו
 
אוניברסיטת טרטו (באסטונית: Tartu Ülikool; בגרמנית: Universität Dorpat; ברוסית: Тартуский университет) היא אוניברסיטת מחקר ציבורית בעיר טרטו שבאסטוניה. האוניברסיטה נחשבת בעיני אסטונים רבים לאוניברסיטה הלאומית, ומדורגת ראשונה באסטוניה ובין הטובות במזרח אירופה. היא נוסדה על ידי גוסטב השני אדולף, מלך שוודיה, בשנת 1632, והיא האוניברסיטה השנייה הוותיקה באזור אחרי אוניברסיטת וילנה.
במהלך מלחמת הצפון הגדולה נסגרה האוניברסיטה, ונפתחה מחדש רק בשנת 1802. עם פתיחתה, שפת הלימוד בה הייתה גרמנית, ומצב זה נשמר עד שנת 1893. בתקופה זו כמחצית מהמרצים היו מגרמניה וכשליש היו גרמנים-בלטים. השנים 1860–1890 נחשבות לתקופת הזוהר של האוניברסיטה. בשנת 1898, בעקבות מדיניות של רוסיפיקציה, עזבו כל המרצים הגרמנים את המוסד. במהלך מלחמת העולם הראשונה עברו חלק מהמרצים ומהציוד לעיר וורונז', ובעקבות כך הוקמה בעיר זו אוניברסיטה חדשה. בין בוגריה הבולטים היה הרופא והעסקן הציוני ד"ר אבא לפין.
בתקופה הסובייטית, בנוסף ללימודים בשפה האסטונית התקיימו הלימודים באוניברסיטה גם ברוסית. עם הקמת אסטוניה העצמאית חודשה פעילות המוסד, אך בשפה האסטונית. האוניברסיטה חברה ברשת אוטרכט, בגילדת האוניברסיטאות האירופאיות עתירות המחקר, באיגוד האוניברסיטאות האירופאיות ובקבוצת קוימברה (בה חברות 40 מהאוניברסיטאות החשובות והוותיקות באירופה).
דירוגים בין-לאומיים

דירוג שאנגחאי: מקום 601–700 (2024)
דירוג Times Higher Education: מקום 301–500 (2024)
דירוג QS לאוניברסיטאות: מקום 358= (2024)
הערות שוליים

↑  About the university, אתר אוניברסיטת טרטו (באנגלית)
↑  Our Members, Utrecht Network
↑  List of Members, אתר קבוצת קוימברה
| --- | --- |
בקרת זהויות :  NLI: 987007268845905171  PLWABN: 9810625410005606  BIBSYS: 99031865  BnF: cb11984253m (data)  CiNii: DA11738018  GND: 501114-0  ISNI: 0000 0001 1956 5704  LCCN: n90681059  LNB: 000004577  MusicBrainz: fc93c1f9-cd57-4a49-9ed8-ab45cf6b053f  MusicBrainz: cb8c1d39-831e-4d2b-ba6f-6e1c5f194356  NKC: ko2001100235  NLG: 125982  NSK: 000572634  RERO: 02-A009324862  SUDOC: 033936056  VcBA: 494/5614  VIAF: 136173993   WorldCat (עם VIAF): 136173993 
ערך זה הוא קצרמרבנושא אוניברסיטאות ומכללות ובנושא אסטוניה. אתם מוזמנים לתרום לוויקיפדיה ו.
שרה מינץ

| --- | --- |

שרה מינץ, 2014
 לידה:  1 בספטמבר 1975 (בת 49) ברנקייה, קולומביה
 תאריך עלייה:  אפריל 2021
 שם לידה:  מריצה רודריגז גומז
 סוגה מועדפת:  טלנובלה
 מדינה:  קולומביה, פלורידה ישראל
 תקופת הפעילות:  1996–2018 (כ־22 שנים)
 עיסוק:  שחקנית
 בן זוג:  ג'ושוע מינץ
 מספר צאצאים:  2
 פרופיל ב-IMDb
שָׂרָה מִינְץ (שם לידה: מַרִיצָה רוֹדְרִיגֶז גוֹמֶז, בספרדית: Maritza Rodríguez Gómez; נולדה ב-1 בספטמבר 1975) היא שחקנית ודוגמנית קולומביאנית לשעבר.
באפריל 2021, היא ובעלה יהושע מינץ (אנ'), עלו לישראל ומאז מתגוררים בירושלים.
ביוגרפיה

נולדה ב-1975 בברנקייה, קולומביה בשם מריצה רודריגז גומז. למינץ שלושה אחים. היא דוברת אנגלית וספרדית.
ביוגרפיה > משחק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היא ידועה בעיקר בזכות תפקידיה כברברה סנטנה בטלנובלה הטלנובלה אמנט דלרטו (2001), כריסטל קוברוביאס בטלנובלה של ונביסיון אנגל ריבלה (2003), בתור מרפיל מונדרגון דה אירזבל; דבורה מונדראון דה דווילה בטלנובלה אקונלדה של Venevisión (2007), שרה אנדרדה בטלנובלה של טלמונדו אל רוסטרו דה אנאליה (2008), פילאר ורקל אריסמנדי בטלנובלה של טלמונדו לה קאסה דה לאדו (2011), תרזה כריסטינה פאלמר בטלנובלה של טלמונדו מרידו אן אלקווילר (2013).
בשנת 2010, גילמה את הנבלית הראשית קמילה ברנדו בטלנובלה "אהבה נושכת".
בשנת 2012 כיכבה בטלנובלה של טלמונדו "El rostro de la venganza" לצידן של מרלן פבלה וקימברלי דוס ראמוס.
בשנת 2013 כיכבה בטלנובלה "בעל להשכרה" בתור תרזה כריסטינה פאלמר, גרושתו של ריינלדו (חואן סולר).
בשנת 2016, גילמה את סילבנה ריבפלסיוס בטלנובלה של טלמונדו "כסף זה לא הכל" לצדו של קרלוס פאנס.
ביוגרפיה > חיים אישיים

ב-2001 הכירה בלוס אנג'לס את איש הטלוויזיה המקסיקני יהודי יהושע מינץ (אנ'), וב-2005 נישאה לו. באפריל 2014 נולדו להם תאומים. ב-2018 הודיעה שעברה תהליך גיור ליהדות האורתודוקסית ושינתה את שמה לשרה מינץ.
באפריל 2021 הזוג עלו לישראל ומאז מתגוררים בירושלים.
הערות שוליים

↑  Former Colombian telenovela star now an Orthodox Jew in Israel | The Times of Israel, The Times of Israel, ‏2 ביולי 2021
↑  "Nacieron los mellizos de Maritza Rodriguez". People en Espanol.
↑  Former Colombian telenovela star now an Orthodox Jew in Israel | The Times of Israel, The Times of Israel, ‏2 ביולי 2021
| --- | --- |
בקרת זהויות :  MusicBrainz: 313ca34c-9a91-46f9-8f46-0b78b4b255fb
אלגוריתם פוליג-הלמן

שיטת פוליג הלמן
בתורת החבורות ובקריפטוגרפיה אלגוריתם פוליג-הלמן (באנגלית: Pohlig–Hellman algorithm) הוא אלגוריתם לפתרון בעיית הלוגריתם הבדיד במקרה הפרטי כאשר סדר החבורה הוא מספר חלק (שגורמיו הראשוניים קטנים). האלגוריתם הומצא ב-1978 על ידי סטיבן פוליג ומרטין הלמן.
בעיית הלוגריתם הבדיד

בעיית הלוגריתם הבדיד הכללית היא: בהינתן חבורה ציקלית  \mathbb {G}  מסדר  q ויוצר  g ויהי  h\in \mathbb {G}  איבר כלשהו. מצא  x המקיים  h=g^{x}. הוא נקרא הלוגריתם הבדיד של  h בבסיס  g בקיצור  \log _{g}h. אם  q ראשוני, אלגוריתם צעד-קטן צעד-גדול פותר את הבעיה בסיבוכיות זמן של  {\sqrt {q}} צעדים ובסיבוכיות מקום זהה. אלגוריתם רו של פולרד פותר את הבעיה בזמן דומה אך ללא צריכת זיכרון משמעותית.
בעיית הלוגריתם הבדיד נחשבת במקרה הכללי לבעיה קשה. האלגוריתם הטוב ביותר הידוע לפתרון הבעיה כאשר סדר החבורה הוא מספר ראשוני הוא אלגוריתם רו של פולרד המבוסס על אלגוריתם צעד-קטן צעד-גדול.
רקע מתמטי

אלגוריתם פוליג הלמן מנסה להאיץ את חישוב הלוגריתם הבדיד במקרה שסדר החבורה  q אינו ראשוני וידועים גורמים לא טריוויאליים שלו. ידוע שהסדר של האיבר  g הוא השלם  i הקטן ביותר המקיים  g^{i}=1. יהי  q הסדר של  g ונניח שקיים שלם  p שהוא מחלק שלו ( p|q) אז הסדר של  g^{p} הוא  q/p. הכללה של משפט השאריות הסיני אומרת שאם ידוע הפירוק:  \textstyle q=\Pi _{i=1}^{k}q_{i} כאשר כל  q_{i} זר יחסית לגורמים האחרים (כלומר  {\text{gcd}}(q_{i},q_{j})=1 עבור כל  i\neq j) כאשר gcd היא מחלק משותף מקסימלי, אז קיימת התאמה או איזומורפיזם בין החבורות  \mathbb {Z} _{q_{i}} למכפלה הקרטזית שלהם  \mathbb {Z} _{q_{1}}\times \mathbb {Z} _{q_{2}}\times \cdots \times \mathbb {Z} _{q_{k}} וקיימת דרך יעילה לעבור בין הייצוגים השונים.
בהינתן היוצר  g ואיבר כלשהו נניח  h ואנחנו מעוניינים למצוא את  x כך שמתקיים  g^{x}=h, נניח שהסדר של  g הוא  q וידועים לנו הגורמים שלו:  \textstyle q=\Pi _{i=1}^{k}q_{i} (הגורמים לא חייבים להיות ראשונים כל עוד הם זרים זה לזה), אז ידוע שמתקיים:
אם  g_{i}=g^{q/q_{i}} עבור כל  i אז מתקבלות  k בעיות של לוגריתם בדידי ב- k חבורות, כל אחת מסדר  q_{i} שהסדר שלהן קטן משמעותית מ- q. אם נפתור את  k המופעים הללו בעזרת כל אלגוריתם כוח גס לפתרון בעיית לוגריתם בדיד, נוכל לפתור את הבעיה בחבורה הגדולה (נובע ממשפט השאריות הסיני). כלומר הלוגריתמים הבדידיים  x_{i} מ-1 עד  k מקיימים:  g_{i}^{x_{i}}=h^{q/q_{i}}=g_{i}^{x}. היות ש- x שקול ל- x_{i} מודולו  q_{i} עבור כל  i לפי משפט השאריות הסיני למערכת המשוואות הבאה:
יש פתרון יחיד  x מודולו  q. כך שאפשר לחשב אותו מתוך  x_{1},...,x_{k} עם אלגוריתם כמו אלגוריתם גאוס או אלגוריתם של גרנר (מתואר בהמשך).
תיאור האלגוריתם

תיאור אלגוריתם פוליג-הלמן מתוך הספר "מבוא למתמטיקה של ההצפנה". תהי  \mathbb {G}  חבורה ונניח שיש לנו אלגוריתם לפתרון בעיית הלוגריתם הבדיד ב- \mathbb {G}  עבור כל איבר מסדר שהוא חזקה ראשונית (מתואר בהמשך). למשל אם  g\in \mathbb {G}  הוא מסדר  q^{e} ונניח שיש לנו אלגוריתם שפותר את הבעיה  g^{x}=h בסיבוכיות של  q^{e/2}. אם הסדר של  g\in \mathbb {G}  הוא  N שניתן לפירוק מהצורה  N=q_{1}^{e_{1}}\cdot q_{2}^{e_{2}}\cdots q_{k}^{e_{k}} אז אפשר לפתור את בעיית הלוגריתם הבדיד  g^{x}=h בסיבוכיות של
השיטה היא כדלהלן:
עבור i=1 עד k בצעו:
g_{i}=g^{N/q_{i}^{e_{i}}} וכן  h_{i}=h^{N/q_{i}^{e_{i}}}
היות שכל  g_{i} הוא מסדר חזקה ראשונית, אפשר להשתמש באלגוריתם לפתרון בעיית הלוגריתם הבדיד עם סדר מחזקה ראשונית שמתואר להלן, כתת-שגרה שלו, כדי לפתור את הבעיה  g_{i}^{y}=h_{i}.
יהי  y=y_{i} הפתרון למשוואה זו.
פותרים את מערכת המשוואות המודולרית בעזרת משפט השאריות הסיני:
אלגוריתם פוליג-הלמן בעצם מצמצם את בעיית הלוגריתם הבדיד של איבר מסדר כלשהו לבעיית הלוגריתם הבדיד של איבר מסדר שהוא חזקה של ראשוני. לכן בעיית הלוגריתם הבדיד בחבורה  \mathbb {G}  קלה לפתרון אם הסדר של החבורה הוא כפולה של ראשוניים קטנים. למשל במקרה של השדה  \mathbb {F} _{p} אם  p-1 מתפרק לגורמים קטנים אז לא מומלץ להשתמש בשדה הזה אם רוצים חבורה שבה הבעיה נחשבת קשה. מה שאפשר לעשות זה למצוא שדה כזה כך שהראשוני  p שווה  2q+1 כאשר  q ראשוני וכן לבחור יוצר מסדר  q ואז עובדים בתת-חבורה מסדר  q של  \mathbb {F} _{p} וסיבוכיות פתרון בעיית הלוגריתם הבדיד בתת-חבורה זו יהיה מסדר  O({\sqrt {q}}). בגלל שאלגוריתם תחשיב אינדקסים הוא תת-מעריכי  q צריך להיות גדול.
יתרה מזו אפשר לצמצם את בעיית הלוגריתם הבדיד של איבר מסדר חזקה ראשונית לסדר ראשוני בסיבוכיות  O(e{\sqrt {q}}) (להיפטר מהחזקה). בגלל הטריק הבא: אם  g הוא מסדר  q^{e} אז  g^{q^{e-1}} הוא מסדר  q. אם חוזרים על פעולה זו מספר פעמים אפשר להגיע לפתרון הלוגריתם הבדיד. הרעיון הוא לכתוב את המעריך  x בצורה:
ואז לחשב רקורסיבית את  x_{0},x_{1},x_{2},.... היות ש- g^{q^{e-1}} הוא מסדר  q מזה נובע ש:
הראשון נובע מהעלאת שני האגפים של  g^{x}=h בחזקת  q^{e-1}. השני נובע מההצגה המורחבת של  x השלישי נובע מהעובדה ש- g^{q^{e}}=1. לכן המשוואה:
הוא לוגריתם בדיד שהבסיס שלו הוא איבר מסדר  q. ההנחה היא שאפשר לפתור בעיה זו ב- {\sqrt {q}} צעדים. אם פתרנו את המשווה הזו נוכל למצוא את  x_{0} עם המאפיין:
בשלב הבא מבצעים חישוב דומה והפעם מעלים את שני האגפים של  g^{x}=h בחזקת  q^{e-2} ומקבלים את:
היות שאנחנו כבר יודעים את ערכו של  x_{0}, כדי למצוא את  x_{1} אנחנו צריכים לחשב את הלוגריתם הבדיד
עבור הנעלם  x_{1}. שוב אפשר עם האלגוריתם לפתרון לוגריתם בדיד מסדר ראשוני ב- {\sqrt {q}} צעדים למצוא את  x_{1} ואז קיבלנו את  x_{0} ו- x_{1} המקיימים:
באותה דרך אפשר למצוא את  x_{2}, באופן כללי אחרי שאנחנו יודעים מהם הערכים של  x_{0},...,x_{i-1} אז אפשר לחשב את  x_{i} על ידי פתרון:
תיאור האלגוריתם > דוגמאות להמחשה

נתונים הערכים:
והבעיה היא לפתור את המשוואה  g^{x}=9689 בשדה  \mathbb {F} _{11251}^{*} שהוא מסדר 11250. במקרה זה פותרים את הלוגריתם הבדיד של תת-בעיות מסדר נמוך לפי הגורמים הראשוניים של  N. שני הגורמים הראשונים קטנים לכן הפתרון שלהם טריוויאלי. להלן דוגמה לפתרון בעיית הלוגריתם הבדיד בסדר של הגורם השלישי. אנחנו מנסים לפתור את המשוואה  5448^{x}=6909 בשדה  \mathbb {F} _{11251}^{*}. היות שהראשוני  p=11251 נבחר בצורה כזו ש- p-1 מתחלק ב- 5^{4} ולכן  5448 הוא מסדר  5^{4} בשדה  \mathbb {F} _{11251}^{*}. פותרים אותו בהדרגה כדי לקבל את  x כדלהלן:
1. הצעד הראשון הוא לפתור את המשוואה  (5448^{5^{3}})^{x_{0}}=6909^{5^{3}}, שמצטמצמת למשוואה  11089^{x_{0}}=11089 זה קל כי  x_{0}=1 הוא הפתרון היחיד ובשלב זה ערכו של  x הוא  x=x_{0}=1.
2. בצעד השני מנסים לפתור את:
שמצטמצמת למשוואה  11089^{x_{1}}=3742.
כל מה שצריך לבדוק עבור  x_{1} זה ערכים בטווח 1 עד 4. כך שאפשר לפתור את זה בכוח גס די בקלות. במקרה זה הפתרון הוא  x_{1}=2, לכן בשלב זה ערכו של  x הוא  x=11=1+2\cdot 5.
3. ממשיכים לצעד הבא ומנסים לפתור את:
שמצטמצמת למשוואה  11089^{x_{2}}=1 לכן  x_{2}=0 והמשמעות במקרה זה היא שערכו של  x נשאר 11 בשלב זה.
4. הצעד הבא והאחרון הוא לפתור את:
5. התוצאה האחרונה היא  11089^{x_{3}}=6320, שהפתרון שלה הוא  x_{3}=4 לכן התשובה הסופית היא:
להלן דוגמה לאלגוריתם פוליג הלמן המשתמש במשפט השאריות הסיני כדי לחבר ביחד את כל הפתרונות לפתרון השלם. בטבלה הבאה מוצגים פתרונות שלוש תת-הבעיות:
|  q |  e |  g^{N/q^{e}} |  h^{N/q^{e}} |  (g^{N/q^{e}})^{x}=h^{N/q^{e}} |
| --- | --- | --- | --- | --- |
| 2 | 1 | 11250 | 11250 | 1 |
| 3 | 2 | 5029 | 10724 | 4 |
| 5 | 4 | 5448 | 6909 | 511 |
הבעיה המופיעה בשורה השלישית היא הבעיה מהדוגמה הקודמת.
בשלב זה מנצלים את משפט השאריות הסיני כדי לפתור את מערכת המשוואות המודולרית:
והפתרון הוא  23^{4261}=9689 מודולו  11251.
תיאור האלגוריתם > אלגוריתם גרנר לפתרון CRT

אלגוריתם גרנר לפתרון מערכת משוואות מודלרית לפי משפט השאריות הסיני.
קלט: שלם חיובי  m שהוא כפולה של  t שלמים חיוביים זרים זה לזה  m_{1}\cdot m_{2}\cdots m_{t} וייצוג מודולרי  v(x)=(v_{1},v_{2},...,v_{t}) (השאריות) של  x מודולו  m_{i} בהתאמה.
פלט: שלם  x המקיים את משוואת CRT.
עבור i=2 עד t מצבעים:
C_{i}=1
עבור j=1 עד (i-1) מבצעים:
u=m_{j}^{-1}{\text{ mod }}m_{i}
C_{i}=u\cdot C_{i}{\text{ mod }}m_{i}
u=v_{1},x=u
עבור  i=2 עד  t מחשבים את:  u=(v_{i}-x)C_{i}{\text{ mod }}m_{i},x=x+u\Pi _{j=1}^{i-1}m_{j}.
מחזירים את  x.
הערות שוליים

↑  S. Pohlig and M. Hellman, "An improved algorithm for computing logarithms over GF(p) and its cryptographic significance (Corresp.)," Information Theory, IEEE Transactions on 24, no. 1 (1978): 106-110.
↑  An Introduction to Mathematical Cryptography Hoffstein, Jeffrey, Pipher, Jill, Silverman, J.H. Springer 2014, Chapter 2: The Pohlig-Hellman algorithm, Page 86
↑  Handbook of Applied Cryptography Number-Theoretic Reference Problems, Paul van Oorschot, Alfred J. Menezes, Scott A. Vanstone, CRC Press 1997
אט"א

| --- | --- |
סמל אט"א
 תקופת הפעילות:  31 יולי 1959 – 3 מאי 2018 5 בספטמבר 2010 (הפסקת אש ממושכת)  8 באפריל 2017 (פירוז הנשק)  3 במאי 2018 (פירוק הארגון) (58 שנים)
 אידאולוגיה:  לאומנות בסקית   סוציאליזם
 קבוצות אתניות:  בסקים
 מנהיגים:  דוד פלה   אירטשה סורזבל   איסקזון לסקה   מיקל אירסטורזה
 מטה:  ארץ הבסקים
 אזורי פעילות:  ספרד וצרפת
 מדינה:  ספרד, צרפת 
 חברים:  כ-300
 יחידות בת:  Terrorist of ETA 
 הקודם:  Ekin  ETApm (VIII) 
 בעלי ברית:  מפלגת בטסונה   FARC   הצבא האירי הרפובליקני
 מתנגדים:  ספרד ספרד   צרפת צרפת   האיחוד האירופי האיחוד האירופי   ארצות הברית ארצות הברית
 קרבות:  Basque conflict 
 
אט"א (ETA) (ראשי תיבות בבסקית של Euskadi Ta Askatasuna, בתרגום חופשי: "ארץ הבסקים וחופש"), הידוע גם בשם המחתרת הבסקית, היה ארגון טרור בסקי שפעל בשנים 1959–2018 ושאף להקמת מדינה בסקית עצמאית וסוציאליסטית בארץ הבסקים הגדולה, הכוללת את חבל הבסקים ונווארה בספרד, ואת חבל הבסקים הצפוני בצרפת.
ETA הוכרז כארגון טרור על ידי האיחוד האירופי וארצות הברית וזאת בגלל השימוש באמצעים אלימים כגון רצח, חטיפה וסחיטה באיומים (שהייתה לאחד ממקורות המימון שלו). מאז שנת 1968 ועד 2010, נהרגו 829 בני אדם כתוצאה מפעילות הארגון.
מטרותיו של הארגון השתנו עם הזמן. בתקופה האחרונה לקיומו הוא הצהיר כי מטרתו לאחד את היחידות האוטונומיות של חבל הבסקים ושל נווארה יחד עם הפרובינציות הבסקיות של צרפת (Iparralde), ודרש הכרה מצד צרפת וספרד בזכות להגדרה עצמית של חבל הבסקים.
חברי הארגון נקראו etarras בשפה הספרדית או etakideak בשפה הבסקית. חברי הארגון ותומכיהם השתמשו במונח gudariak שמשמעותו "לוחמים" בבסקית.
ב-20 באוקטובר 2011 הודיע הארגון כי חדל באופן סופי משימוש באלימות.
ב-3 במאי 2018 הפסיק הארגון להתקיים באופן רשמי. הוכרז על כך בטקס שהתקיים ביישוב הבסקי הצרפתי קמבו-לה-בן.
היסטוריה > בתקופת המעבר לדמוקרטיה

בתקופת המעבר לדמוקרטיה, אחרי מותו של פרנקו, תמך ETApm בהקמת מפלגה פוליטית (Euskal Iraultzarako Alderdia - מפלגת המהפכה הבסקית), אשר תתמודד בבחירות הכלליות ב-1977. כמו כן נענה ETApm להצעת הממשלה הספרדית לשחרור כל הפעילים של ETA (כולל מחבלים שהורשעו ברצח) בתמורה להפסקה מוחלטת של כל פעילות אלימה. בקונגרס השביעי הוחלט על הפסקת האלימות, אך ה-ETAm (שלימים חזר לשם ETA) התנגד להחלטה זו, בטענה שלא חל שינוי משמעותי במדיניות הספרדית ושהמטרות של הארגון לא הושגו, ועל כן יש להמשיך במאבק החמוש. בין המתנגדים היו מנהיגי ETA ידועים כגון אאוחניו אצ'בסטה (אנצ'וֹן) ופרנסיסקו מוחיקה גָּרְמֶנדיה (פָּקיטו). ב-23 ביולי 1976 נחטף בידי ETAm אדוארדו מורנו בֶּרְגַרֶצֶ'ה (פֶרטוּר), מנהיג ETApm. גופתו לא נמצאה עד עצם היום הזה.
פעולות הטרור אכן המשיכו ואף החריפו. לשם השוואה: בין השנים 1968 ו-1977 נרצחו על ידי אט"א 82 בני אדם; ואילו בין השנים 1978 ו-1980 הארגון רצח 134 אנשים, רובם אנשי המשטרה והצבא, אך גם אזרחים רבים. כך, למשל, נרצחו ב-29 ביולי 1979 חמישה אזרחים בסדרת פיגועים במדריד ושני אנשי המשמר האזרחי הספרדי בגיפּוּסקוֹאה (מחוז בחבל הבסקים).
ב-1978 נוסדה מפלגת הרי בטסונה (Herri Batasuna) שלימים נחשבה לזרוע הפוליטית של ETA.
היסטוריה > בתקופת הדמוקרטיה > ההכרזה על סוף הפעילות האלימה

לבסוף, לאחר 44 שנות אלימות וטרור, הודיע ב-22 במרץ 2006 אט"א על הפסקת אש סופית לטובת תהליך מדיני, באומרה כי "בסוף התהליך, האזרחים הבסקים יוכלו להישמע ויהיה להם הכוח להחליט על עתידם". בספרד עצמה, דעת הקהל הייתה חלוקה בנוגע להצהרת הארגון ואופן ההתייחסות הראוי אליה. ממשלת ספרד נותרה זהירה, ולא שישה על אפשרות המשא ומתן. ראש ממשלת ספרד חוסה לואיס רודריגס ספאטרו אמר כי הוא מלא תקווה לגבי הפסקת אש תמידית, אולם הוא הדגיש ואמר כי לאחר שנים רבות כל כך של סכסוך וטרור תהליך השלום יהיה ארוך, מייגע וקשה. מנגד, מנהיג האופוזיציה בספרד, מריאנו ראחוי קרא לא לשאת ולתת עם הארגון ואמר כי זהו ניסיון של ה-ETA להשגת מטרותיו הפוליטיות. קולות אחרים אמרו כי ההכרזה על הפסקת אש לבדה אינה מספיקה, וכדי להוכיח את רצינות כוונותיו על הארגון להודיע על התפרקות מוחלטת מנשקו, דבר שלא נעשה. באיחוד האירופי ובמדינות אירופה בכלל נשמעו דעות חיוביות על ההחלטה והובעה תקווה שזהו צעד לקראת סופו של הסכסוך האלים.
ב-22 במאי 2006 הכריז ספטרו בכנס של מפלגתו בארץ הבסקים שיתחיל במשא ומתן עם אט"א "בחודש הקרוב", אך נושא העצמאות לארץ הבסקים לא יעלה לדיון ("לא נשלם מחיר פוליטי"). מפלגת האופוזיציה פארטידו פופולאר (המפלגה העממית) הכריזה בתגובה שלא תתמוך בממשלה.
לבסוף, ב-29 ביוני, הודיע ראש ממשלת ספרד חוסה לואיס רודריגס ספאטרו כי ממשלתו תפתח בשיחות שלום עם ה-ETA, אך הוסיף ואמר כי לא יסכים לשלם מחיר כבד תמורת השלום, וכן שקיום המגעים תלוי בהימנעות המחתרת ממעשי טרור נוספים.
היסטוריה > בתקופת הדמוקרטיה > שבירת הפסקת האש

למרות הכרזה על הפסקת האש, לא הביע הארגון נכונות להתפרק מנשקו, ואף ביצע שוד של נשק בצרפת וניסויים עם חומרי נפץ. מצד שני, ממשלת ספרד לא הביעה נכונות להענות לדרישת הארגון בנוגע להעברת האסירים הבסקיים לבתי כלא בארץ הבסקים. אחד מהאסירים שאמור היה להשתחרר לאחר שריצה את עונשו, הועמד לדין על איומים שפרסם בעיתון בסקי ונידון למאסר ממושך, ורבים ראו בזה התנכלות.
באוקטובר 2006 פרסם אט"א הודעה שבה הוא מאשים את ממשלות צרפת וספרד בכך ש"ההתקפות על ארץ הבסקים נמשכות" ואיים לסיים את הפסקת האש, אך לא הכריז על כך באופן רשמי. האיום התממש ב-30 בדצמבר 2006 כאשר מכונית תופת גדולה התפוצצה בנמל תעופה במדריד וגרמה ל-2 הרוגים, כ-20 פצועים באורח קל ונזק חמור לטרמינל ולמאות כלי רכב. המחבלים התריעו על מכונית התופת באמצעות שיחת טלפון לשירותי החירום הבסקיים. הייתה זו הפעם הראשונה ש-ETA ביצע פיגוע אחרי הכרזה על הפסקת אש וללא הכרזה על סיומה. היה זה גם הפיגוע הקטלני הראשון אחרי התקופה הארוכה ביותר אי פעם שבמהלכה לא היו הרוגים.
בתגובה לפיגוע הקטלני הודיע חוסה לואיס רודריגס ספאטרו שתהליך השלום קרס והטיל את האחריות על ETA. עם זאת, הוא הדגיש שהוא נחוש בדעתו להגיע לשלום ולסיום הטרור בספרד.
ב-5 ביוני 2007 ETA פרסם הצהרה על סיום הפסקת האש והאשים בכך את הממשלה הספרדית ואת ראש ממשלת ספרד בפרט. לטענתו של הארגון, ספאטרו לא הביע נכונות להגיע להסדר והמשיך עם המדיניות התוקפנית ה"פאשיסטית". כמו כן האשים ETA את מפלגת השמאל הרפובליקנית "השמאל המאוחד" (Izquierda Unida), שהיא המפלגה השלישית בגודלה בספרד, בכך שהיא "התפתתה" לתמוך בספאטרו ובגדה בעקרונות שלה. בתגובה הטילה הממשלה את מלוא האחריות על ETA והזכירה שהפסקת האש הסתיימה עוד בדצמבר 2006, עם הפיגוע הרצחני במדריד, ועל כן ההצהרה החדשה של ETA אינה אלא לעג.
היסטוריה > בתקופת הדמוקרטיה > לאחר סיום הפסקת האש

מאז ההצהרה על סיום הפסקת האש נרצחו בידי ETA עוד מספר בני אדם, 2 מהם (אנשי הגוארדיה סיביל) נרצחו בשטח צרפת ב-2007. הייתה זו הפעם הראשונה מאז 1976 שהארגון ביצע מעשה רצח בצרפת, שכן מדינה זו נחשבה למקום מקלט עבור הטרוריסטים והם בדרך כלל נמנעו מלבצע בה פעולות אלימות.
בשנת 2010 הארגון נחל מספר מפלות. בתחילת ינואר 2010 נלכדו בשתי פעולות שונות ארבעה פעילים של הארגון, שהיו מבוקשים בידי ממשלת ספרד.
בסוף פברואר 2010 נלכד איבון גוחסקוצ'אה, המפקד הצבאי של הארגון, ביחד עם שני בכירים נוספים בכפר קטן בצפון צרפת בשיתוף פעולה עם ממשלת צרפת. גוחסקוצ'אה היה מבוקש על ארגון ניסיון התנקשות בחיי מלך ספרד חואן קרלוס, בעת שביקר ב-1997 במוזיאון גוגנהיים שבבילבאו.
היסטוריה > בתקופת הדמוקרטיה > הפסקות אש נוספות

ב-5 בספטמבר 2010 הכריז הארגון על הפסקת אש נוספת.
ב-20 באוקטובר 2011, בעקבות ועידה שהתכנסה בסן סבסטיאן בהשתתפות מזכ"ל האו"ם לשעבר קופי אנאן ומנהיג השין פיין ג'רי אדמס, הודיע הארגון שהוא "החליט חד-משמעית להפסיק את פעילותו החמושה".
היסטוריה > בתקופת הדמוקרטיה > הפיזור הרשמי של הארגון

ב-9 בנובמבר 2016 נעצר בצרפת מיקל אירסטורזה, אחד מראשי הארגון.
מבצע משטרתי צרפתי ב-16 בדצמבר 2016 הביא למעצרם הזמני של 5 אזרחים מארץ הבסקית הצפונית שגילו לשלטונות מצבור של כלי נשק, תחמושת וחומר נפץ.
בלילה 6-7 באפריל 2017 הודיע אט"א על פירוקו המוחלט מנשק. ב- 8 באפריל 2017 על סמך רשימה של 8 מקומות מסתור שסופקה על ידי הארגון לשלטונות, נתפס הארסנל שלו (3.5 טון כלי נשק וחומר נפץ) על ידי רשויות החוק הצרפתיות.
מקומות המסתור שנחשפו נמצאו בדרום-מערב צרפת, שהיווה זה מכבר הבסיס העורפי של הארגון.
בפברואר-מרץ 2018 בעקבות דיון פנימי, קראה הנהגת אט"א לחבריו להצביע על פיזור הארגון. ההכרזה על הפסקת קיומו נערכה בטקס שהתקיים ב-2 במאי 2018 ביישוב קמבו-לה-בן בארץ הבסקים הצרפתית, בנוכחות אורחים, ביניהם ג'רי אדמס וברטי אהרן מצפון אירלנד, ג'ונתן פאוול מבריטניה, קואהטמוק קארדנס ממקסיקו, מישל קאנדסי מצרפת, נציגים של מפלגת "פודמוס" מארץ הבסקים ונציג של המפלגה הלאומנית הבסקית.

למחרת - ב-3 במאי הצביעו 93% מחבריו החופשיים של הארגון בעד פיזורו הרשמי.
מאפיינים

סמל אט"א היה גרזן מלופף בנחש, והמוטו של הארגון הוא bietan jarrai שפירושו "להמשיך עם שניהם", כלומר להמשיך במאבק מזוין ופוליטי בו זמנית. כמו כן הלאומנים הבאסקים משתמשים בצלב קרס עגול, אך אין לו קשר לנאציזם.
לעיתים תכופות קישרו בין אט"א לבין מה שנקרא "תנועת השחרור הלאומי הבסקי", שכוללת ארגונים בדלניים שונים, כגון המפלגות הפוליטיות Batasuna, Herri Batasuna ו-Euskal Herritarrok (שלושתן הוצאו מחוץ לחוק בספרד), תנועת הנוער Segi, ארגון העובדים LAB ואחרים. כל אלה ידועים בשם ezker abertzalea, כלום "השמאל הלאומני (הבסקי)".
הארגון ממומן בעיקר ב"מס המהפכה" (impuesto revolucionario בספרדית) שנאלצים לשלם אנשי עסקים בארץ הבסקים תחת איומים ברצח או בפגיעה ברכוש. איום זה מתממש לעיתים תכופות על ידי הטמנת מטעני חבלה והצתות. כמו כן, אנשי אט"א נוהגים לשדוד מחסני חומר נפץ.
אט"א מתארגן בגדודים (comandos) שכל אחד מהם פועל באזור גאוגרפי משלו (לדוגמה: Comando Madrid). יש להם רשת של מקומות מחבוא ("בתים בטוחים") ומקומות שבהם מוחבאים חומרי נפץ ונשק שנקראים "zulos" (חורים). חברי הארגון מתחלקים ל"חוקיים", שלא סומנו על ידי המשטרה כחברי אט"א; "משוחררים", שמתחבאים בצרפת ו"שרופים", כאלה ששוחררו אחרי שריצו את עונשם.
קורבנות

אט"א רצח יותר משמונה מאות בני אדם. ביניהם:
לואיס קאררו בלאנקו, ראש ממשלת ספרד בתקופת הדיקטטורה של פרנקו (1973)
אנשי צבא וכוחות הביטחון, (המשמר האזרחי והמשטרה)
חברי פרלמנט, חברי מועצות עירוניות וחברי שתי המפלגות הגדולות בספרד (המפלגה העממית והמפלגה הסוציאליסטית)
שופטים ועורכי דין
אנשי עסקים (חלקם נרצחו אחרי שנחטפו ולא שולם עבורם כופר)
אינטלקטואלים ופילוסופים
מרצים באוניברסיטה
עיתונאים
אנשי מקצוע שעבדו עבור המוסדות הממשלתיים
תיירים זרים בספרד
אזרחים ספרדיים שנהרגו בפיגועים
בתקופת הדיקטטורה של פרנקו רצח אט"א 44 בני אדם, ובתקופת הדמוקרטיה 781 בני אדם.
בוויקיפדיה בספרדית ניתן לראות את רשימת ההרוגים בין 1968 ל-1975 (שנת מותו של פרנקו) ואת רשימת ההרוגים בין 1976 ל-2008.
| --- | --- |
אזרחים: 343
אנשי ביטחון: 485
סך הכול: 828
הרוגי אט"א לפי קהילות אוטונומיות:
| --- | --- |
חבל הבסקים: 551
מדריד: 123
קטלוניה: 55
נווארה: 40
אחרים: 54
צרפת: 5
סך הכול: 828